laion/Wikipedia-Exotic huggingface dataset:
מתכון

מתכון הוא רשימה של חומרים והוראות, הנדרשים להכנת מוצר. בדרך כלל משתמשים בו בהקשר להכנת מזון. המתכון מפרט שיטת הכנה (בישול, טיגון, אפייה וכדומה) וכולל בתוכו את רשימת המצרכים וסדר פעולות מדויק לשילוב ביניהם על מנת ליצור את המאכל הרצוי. לעיתים מצוינת במתכון דרגת הקושי של הכנתו כדי להתאימו לקהל יעד בעל הידע והניסיון הנדרש. בשנים האחרונות מתכונים מסוימים מציינים אף ערכים תזונתיים של כל מתכון. המילה מתכון בעברית מורכבת משורש תכ"ן, ומתייחסת לתוכנו של דבר מסוים לרוב בהקשר של אוכל או התוכנית שעל פיה יוצרים אותו. בעבר נהגו להשתמש במילה מרשם או רצפט. מתכונים ניתן למצוא בספרי בישול, בטורי בישול בעיתונים או באתרי אינטרנט, בתוכם פורומים ברשתות החברתיות. בשל השימוש הגובר בפלטפורמת יוטיוב, מתכונים רבים היום מוצגים בצורת סרטונים. ישנם מתכונים משפחתיים המועברים מדור לדור. לשפים רבים יש מתכונים סודיים אותם אין הם חושפים לציבור. יחידות מידה בבישול נוסחאות, מתכונים, וכו', דף שער בספרייה הלאומית
אדמא אבו שדיד

אֵדְמַא אבו שדיד (בערבית: أدما أبو شديد‏; 1909, סאו פאולו, ברזיל – 11 באוקטובר 1992, לבנון) הייתה האישה הרופאה הלבנונית הראשונה. אבו שדיד נולדה בסאו פאולו, ברזיל.[דרושה הבהרה] בגיל 15 החליטה שהיא רוצה ללמוד רפואה, ושכנעה את אביה, מנהל בית ספר, שיאפשר לה זאת במקום למצוא זיווג כמקובל באותה התקופה. בשנות ה-20 של המאה ה-20, האוניברסיטה האמריקנית בביירות החלה לראשונה לקבל נשים אל שעריה, אולם כשאבו שדיד ניסתה להירשם לאוניברסיטה לאחר שעברה בהצלחה את בחינות הקבלה, נאסר עליה להירשם ללימודים משום שלחוג נרשמו רק גברים ואסור היה לה להיות האישה היחידה. אבו שדיד נאלצה למצוא אישה שתלמד איתה בחוג, אולם לא ידעה היכן לחפש. הדיקאן הציע לגייס סטודנטית מארצות הברית. לאחר חודש, אבו שדיד והדיקאן נסעו לנמל לקבל את פני הסטודנטית המיועדת, אולם התברר להם שזו החליטה בסופו של דבר להתחתן בפלשתינה עם גבר שהכירה באונייה בדרכה ללבנון. אבו שדיד הצליחה לשכנע את הדיקאן לבטוח בכישוריה, ונרשמה בסופו של דבר כאישה יחידה לחוג עם 70 סטודנטים גברים. בשנת 1926, אבו שדיד הייתה לאישה היחידה באוניברסיטה שסיימה תואר ראשון, ובשנת 1931, הייתה לאישה היחידה שהשלימה את לימודי הרפואה באוניברסיטה האמריקנית בביירות ובכך הפכה לאישה הרופאה הלבנונית הראשונה. עם סיום לימודי הרפואה בלבנון, התמחתה בפריז ובלונדון בגינקולוגיה וברפואת ילדים, ובשנת 1934 חזרה ללבנון על מנת ללמד רפואה באוניברסיטה האמריקנית בביירות. בין השנים 1936–1945 עבדה והרצתה בבית החולים המלכותי בבגדד (אנ'). בשנת 1945, עברה לארצות הברית ללימודי התמחות נוספים באוניברסיטת ג'ונס הופקינס, ובשנת 1948 שבה ללבנון והצטרפה לסגל הלימוד של האוניברסיטה האמריקאית בביירות כפרופסור לגינקולוגיה ומיילדות. באוניברסיטה ייסדה את האגודה הרפואית לנשים בלבנון ואת המרפאה לעקרות ועסקה בקידום תכנון ילודה (אנ'). בשנת 1969, ייסדה את האגודה הלבנונית לתכנון המשפחה. בשנת 1985, פרשה לגמלאות. במהלך הקריירה שלה, זכתה אבו שדיד באותות הוקרה רבים, לרבות מדליית אבירות ממסדר הקבר הקדוש (אנ'). אבו שדיד נפטרה מאי ספיקת לב ב-11 באוקטובר 1992. Abouchdid, Edma, Windsor, L. L. (2002). Women in medicine: an encyclopedia. ABC-CLIO. P. 3 1993. Najla Akrawi. Dr. Edma Abouchdid, 1909-1992: The First Arab Woman to Graduate from the Medical School of the American University of Beirut . vol. 10, n(o) 61, p. 22-23.
סיגל טולדו

סיגל טולדו (נולדה ב-19 בדצמבר 1969) היא קצינה במשטרת ישראל בדרגת תת-ניצב המיועדת לשמש כיועצת המפכ"ל לשוויון מגדרי וגיוון תרבותי (יוהל"ן). סיגל טולדו נולדה והתחנכה בירושלים, אחות בכורה לשלושה אחים. היא למדה בבית הספר "חוות הנוער הציוני" שבירושלים. את שירותה בצה"ל החלה בחיל המודיעין בתור מש"קית ביטחון ובהמשך שירותה עברה לשרת בחיל השריון כפקידה פלוגתית. בשנת 1997 התגייסה למשטרה לתפקיד עוזרת דובר מחוז ירושלים בדרגת פקד. בשנים אלה לקחה חלק מרכזי בדברור פיגועי הטרור הקשים שהתרחשו בירושלים במהלך תקופת האינתיפאדה השנייה. בשנת 2006 קודמה לתפקיד דוברת מחוז תל אביב בדרגת סגן ניצב. בשנת 2012 מונתה לתפקיד דוברת המפכ"ל, במהלך כהונתו של יוחנן דנינו כמפכ"ל המשטרה. בשנת 2014 קודמה לדרגת ניצב משנה ומונתה לתפקיד סגנית ראש חטיבת הדוברות של משטרת ישראל. בראשית שנת 2015 מונתה לתפקיד ממלאת מקום ראש חטיבת הדוברות, תפקיד אותו מילאה במשך כשנה, במהלך תקופת כהונתו של בנצי סאו כממלא מקום מפכ"ל המשטרה. בשנת 2016 מונתה טולדו לתפקיד ראש מחלקת קהילה באגף השיטור, תפקיד בו הייתה אמונה על תחום השיטור הקהילתי ושיתופי הפעולה עם הקהילה. בחודש דצמבר 2018, עם סיום כהונתו של המפכ"ל רוני אלשיך, מונתה טולדו בשנית לתפקיד ממלאת מקום ראש חטיבת הדוברות ודוברת המשטרה, במקביל לכהונתו של ניצב מוטי כהן כממלא מקום המפכ"ל. בפברואר 2020 הועלתה לדרגת תת-ניצב ומונתה לראש חטיבות הדוברות. טולדו מתגוררת ברעות, נשואה ואם לשלושה. היא בעלת תואר ראשון בחינוך אותו סיימה בהצטיינות ותואר שני בתקשורת מהאוניברסיטה העברית. בדצמבר 2019 הוענק אות הוקרה והערכה לדוברות משטרת ישראל, בהובלת סיגל טולדו על יוזמה והובלת קמפיינים תקשורתיים אפקטיביים ב-2019. בפברואר 2021 נמסר כי הסגל הבכיר במשטרה אישר את מינויה של טולדו ליועצת המפכ"ל לשוויון מגדרי וגיוון תרבותי (יוהל"ן). מדיה וקבצים בנושא סיגל טולדו בוויקישיתוף אלי סניור, ממלא מקום המפכ"ל החליף את הדוברת של אלשיך, באתר ynet, 4 בדצמבר 2018 אלי סניור ורועי רובינשטיין, שתי נשים יקודמו לתפקידים בכירים במשטרה, מפקד חדש ליאח"ה, באתר ynet, 10 בפברואר 2021 עינת שחק, הדוברות המצטיינות בשירות הציבורי: נצ"מ סיגל טולדו, מיכל צדוקי ונעמי טולדנו קנדל, באתר אייס, 2 בדצמבר 2019 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיגל טולדו".
לארי ג'ונסון (שחקן פוטבול)

לורנס "לארי" ווקצ'ון ג'ונסון (באנגלית: Lawrence Waukechon Johnson;‏ 28 במרץ 1909 – 3 בספטמבר 1972) היה שחקן פוטבול אמריקני לשעבר בליגת ה-NFL. ג'ונסון שיחק בקריירת המכללות שלו עבור "Haskell Indian Nations University" ובקריירה המקצועית שלו שיחק עבור ה"בוסטון/וושינגטון רדסקינס" וה"ניו יורק ג'איינטס". לארי ג'ונסון, באתר pro-football NFL Players who Attended Haskell Indian Nations University - databaseFootball.com, web.archive.org, ‏2008-03-07 ערך זה הוא קצרמר בנושא פוטבול ובנושא אישים. אתם מוזמנים לתרום לוויקיפדיה ולהרחיב אותו.
חנה עדן

חנה עדן (במקור: מסינגר; 23 בנובמבר 1932 – 30 במרץ 2019) הייתה שחקנית וזמרת ישראלית-אמריקאית. מראשוני השחקנים הישראלים שהצליחו בהוליווד. לאחר הופעת הבכורה ההוליוודית שלה בסרט "רוח מעבר לאוורגליידס" ב-1958, הופיעה עדן בתפקידי אורח בסדרות טלוויזיה אמריקאיות רבות בסוף שנות ה-50 ותחילת שנות ה-60. היא חזרה למשחק בשתי הזדמנויות נוספות בשנות ה-80. חנה מסינגר נולדה בחיפה לרחל ומנחם מסינגר, רוקח. היא למדה בבית הספר אליאנס בחיפה ולמדה מחול בלהקת בלט אנגלית. בנעוריה הופיעה כמסופחת ללהקת חיל הים. לאחר סיום לימודיה, נרשמה והשתתפה בקצרה בשיעורים במכללה לפני שהתגייסה לחיל הים במלחמת העצמאות. היא הגיעה לארצות הברית לראשונה בשנת 1953 כדי ללמוד בימוי ועריכה בהוליווד, ושינתה את שם משפחתה לעדן. היא התאזרחה בארצות הברית ב-1960. עדן החלה מתעניינת בתורות רוחניות ובשובה לישראל התיישבה בראש פינה. ב-30 במרץ 2019 הלכה לעולמה. הבכורה ההוליוודית של עדן הייתה ב"רוח מעבר לאוורגליידס" ולאחר מכן הופיעה בכ-30 סדרות טלוויזיה. היא גילמה אישה צעירה אינדיאנית משבט השושון בפרק של בוננזה "הציד האחרון" (1959), אשתו של הדמות הראשית בפרק של פרי מייסון "מקרה הליצן המסורבל" (1960), ופרטיזנית איטלקייה בשם אלנה בעונה 1, פרק 4 "איש תשעים ושמונה סנט" של סדרת המלחמה הגברים הגלנטיים (1962). בשנת 1966 הופיעה עדן בסרטה הישראלי היחיד, "הוא הלך בשדות" בבימויו של יוסף מילוא. בשנות ה-80 חזרה להופיע פעמיים - פעם אחת לצד קירק דאגלס בסרט הטלוויזיה "זיכרון אהבה" (1982) ופעם נוספת בעיבוד הישר-לווידאו של שלגייה (1987) בתפקיד משני. מדיה וקבצים בנושא חנה עדן בוויקישיתוף חנה עדן, במסד הנתונים הקולנועיים IMDb (באנגלית) חנה עדן, באתר "אידיבי", מאגר הידע העברי לקולנוע ישראלי ועולמי חנה עדן, באתר AllMovie (באנגלית) חנה עדן, במסד הנתונים הקולנועיים KinoPoisk (ברוסית) "Israeli Singer Discovered In N. Y. Nite Club to Star In Schulberg's Film; To Be Known as 'Chana Eden'". The Wisconsin Jewish Chronicle. 25 ביולי 1958. p. 5. {{cite news}}: (עזרה) יעקב בר-און, האנשים שלנו בהוליווד, באתר ynet, 28 באפריל 2001 "To Hollywood". The National Jewish Post. 29 במאי 1953. {{cite news}}: (עזרה) "Chana Mesyngier Or Chana Eden Or Mesyngier - California, Southern District Court (Central) Naturalization Index". FamilySearch.
פיקניק בהאנגינג רוק (סדרת טלוויזיה)

פיקניק בהאנגינג רוק (באנגלית: Picnic at Hanging Rock) היא מיני-סדרה אוסטרלית מסוגת מסתורין ודרמה רומנטית. הסדרה שודרה לראשונה ב-6 במאי 2018 בערוץ Showcase של רשת Foxtel. הסדרה מבוססת על רומן באותו שם מאת הסופרת ג'ואן לינדזי שיצא לאור ב-1967. העלילה היא אודות חבורה של תלמידות שנעלמות בצורה מסתורית כשהן יוצאות ליום פיקניק בהאנגינג רוק. פסקול הסדרה זכה בפרס המוזיקה הטובה ביותר לסדרת טלוויזיה. הסטר אפליארד רוכשת בית אחוזה מבודד בבוש שבאוסטרליה, ופותחת בו בית ספר משלים לבנות, אפליארד קולג', שנוחל הצלחה רבה. ביום ולנטיין בשנת 1900 התלמידות והמורות יוצאות לפיקניק בהאנגינג רוק, שם שלוש תלמידות והאומנת שלהם נעלמות באורח מסתורי. להיעלמותן יש השפעה הרסנית על שאר הבנות, צוות המורות והמשרתים, ועל מנהלת המוסד האניגמתית והאימתנית. יש שפע של תאוריות והסברים, סודות נחשפים, וההיסטריה שולטת בכל, עד שמתבררים פרטים על חייהם של הדמויות. נטלי דורמר – גברת הסטר אפליארד, המנהלת לילי סאליבן – מירנדה ריד לולה בסיס – מדמואזל דיאן דה פואטייה, מורה לצרפתית האריסון גילברטסון – מייקל פיציוברט סמרה ויבינג – אירמה לאופולד מדלן מאדן – מריון קווייד אינז קורו – שרה וייבורן רובי ריס – אדית הורטון יעל סטון – מיס דורה לאמלי, מורה להליכות ונימוסים, ולכתבי הקודש פיליפ קוואסט – ארתור אפליארד, בעלה המנוח של הסטר אנה מקגהאן – מיס גרטה מקרו, מורה לגאוגרפיה ומתמטיקה סיבילה באד – גברת ולאנג', מורה לאמנות וספרות קייט ברדפורד – רוז קנטון מארק קולס סמית' ־ טום קארין פיירפקס – הטבחית ג'ון פלאוס – מר וייטהד, הגנן מאיה פרידס – רוזמונד סוויפט רוזלין ג'נטל – גברת פיציוברט מרקוס גרהם – תומאסטי אמילי גרול – מיני קים גינגל – צ'ארלי סיימור-בייקר דון האני – ד"ר מקנזי יו היגינסון – ג'ספר קוסגרוב ג'יימס הואר – אלברט קראנדל פליקס ג'ונסון – טרופר נולן מרקלה קאוונה – מירטל ג'ולי ניהיל – גברת הורטון ג'וני פסבולסקי – סרג'נט באמפר אליסה טאדנהאם – לילי קנטון שלב הצילומים החל בפברואר 2017. הצילומים נערכו בלאבאסה, קולפילד, מנדוויל הול בטוראק, ריפון לי באלסטרנוויק, ויריבי פארק, וכן בליסטרפילד פארק ובעיר קלונס. הסדרה שודרה לראשונה באוסטרליה בערוץ Showcase ב-2018. התוכנית נרכשה על ידי ה-BBC בממלכה המאוחדת, Canal+ בצרפת, RTÉ באירלנד, ואמזון וידאו בארצות הברית. בישראל שודרה הסדרה בערוץ yes EDGE של הטלוויזיה בלוויין. "פיקניק בהאנגינג רוק", במסד הנתונים הקולנועיים IMDb (באנגלית) "פיקניק בהאנגינג רוק", באתר AllMovie (באנגלית) "פיקניק בהאנגינג רוק", באתר Rotten Tomatoes (באנגלית) "פיקניק בהאנגינג רוק", באתר Metacritic (באנגלית) "פיקניק בהאנגינג רוק", במסד הנתונים הקולנועיים KinoPoisk (ברוסית) "פיקניק בהאנגינג רוק" באתר Foxtel "Picnic at Hanging Rock". screenaustralia.gov.au. נבדק ב-25 באוקטובר 2017. {{cite web}}: (עזרה) Knox, David (15 בפברואר 2018). "Airdate: Picnic at Hanging Rock". TV Tonight. נבדק ב-15 בפברואר 2018. {{cite web}}: (עזרה) AMCOS, APRA. "2018 Screen Music Awards Winners Announced". apraamcos.com.au. נבדק ב-2019-01-04. "Picnic at Hanging Rock". Showcase. 7 בדצמבר 2017. אורכב מ-המקור ב-2018-05-02. נבדק ב-2 במאי 2018. {{cite web}}: (עזרה) Clarke, Stewart (7 בדצמבר 2017). "Picnic at Hanging Rock for 2018 TV debut". The West Australian. נבדק ב-12 בינואר 2018. {{cite web}}: (עזרה)
Hypixel

רשת הייפיקסל (באנגלית: Hypixel, בדרך כלל נקרא: שרת הייפיקסל; בפשטות: הייפיקסל) הוא שרת הנמצא בתוך משחק הווידאו מיינקראפט. השרת יצא לאור ב־13 באפריל 2013 על ידי סיימון "Hypixel" קולינס-לאפלם ופיליפ טאקט ומנוהל על ידי .Hypixel Inc. הייפקסל זמין רק במהדורת ג'אווה של מיינקראפט אך בעבר היה זמין גם במהדורת הכיס של המשחק. הרשת מחזיקה בארבעה שיאי גינס. הייפיסקל נחשב לשרת המיינקראפט הפופולרי והמשוחק ביותר בכל העולם עם יותר מ-30 אלף שחקנים בשרת מדי יום כלומר, יותר ממיליון בחודש. השרת שוחרר בגרסת בטא ב-13 באפריל 2013 על ידי סיימון קולינס-לאפלאמה במקור משם משתמשו Hypixel בשיתוף פיליפ טאקט. השניים יצרו במקור מפות הרפתקה למיינקראפט והעלו טריילרים למפות בערוץ היוטיוב שלהם. השרת נוצר כדי לשחק ולהציג עוד מפות שלהם. המיני-משחקים נוצרו במקור על מנת שמשתמשים לא ישתעממו בזמן שהמתינו לשחקנים אחרים, אך המיני-משחקים עצמם צברו פופולריות עצומה והפכו לדבר המזוהה ביותר עם השרת, והמאמצים של הייפקסל הופנו להשקעה בתוכן החדש של השרת במקום ליצור מפות ושרתים אחרים. בשנת 2015 התגלה כי תחזוקת השרת עלתה בסביבות 100,000$ לחודש, כאשר לשרת היה בסיס שחקנים של כ-16,000 שחקנים מקוונים. כיום השרת מגיע באופן קבוע למעל 100,000 שחקנים במקביל. ב-21 בדצמבר 2016, הייפיקסל הגיעה ל-10 מיליון שחקנים ייחודיים שנכנסו לשרת בסך הכל, והגיעה ל-14.1 מיליון שחקנים ייחודיים עד להכרזתו של המשחק העצמאי של החברה Hytale ב-13 בדצמבר 2018. השרת הגיע ל-18 מיליון שחקנים ייחודיים באפריל 2020, על פי ציוץ טוויטר של בעל השרת. החל מה-15 בספטמבר 2015, השרת משרת כ-1.9 מיליון שחקנים מדי חודש. ב-16 ביוני 2021, השרת נסגר לשבוע בגלל מתקפת DDoS גדולה שגרמה נזק רב גם לשרתי מיינקראפט גדולים אחרים. אף ארגון לא לקח אחריות על התקיפה. במאי 2017, הייפיקסל שיתפה פעולה עם NetEase, המו"ל של מיינקראפט סין, להוצאת גרסה של השרת בסין. גרסה נפרדת זו של מיינקראפט והשרת הייפיקסל תופעל ותתורגם לסינית על ידי NetEase, כחלק מהשותפות שלהם. ב-13 באפריל 2020, NetEase הודיעה כי הגרסה הסינית של השרת תיסגר ב-30 ביוני 2020, עקב פקיעת ההסכם. ערך מורחב – Hytale ב-13 בדצמבר 2018 הוכרז לציבור כי משחק עצמאי בשם Hytale נמצא בפיתוח על ידי Hypixel Studios, חברה נפרדת שהוקמה על ידי יוצרי Hypixel, עם תמיכה מצד Riot Games ומפתחים אחרים כולל דניס פונג, רוב פרדו ופיטר לוין. הפיתוח עבור Hytale החל בסביבות שנת 2015 והקהילה נהגה להקניט אותו מדי פעם. הטריילר של Hytale שוחרר ב-13 בדצמבר 2018 וצבר למעלה מ31 מיליון צפיות תוך חודש. ב-16 באפריל 2020 הודיעו Riot Games על רכישה מלאה של אולפני Hypixel Studios. כרגע אין תאריך יציאה של המשחק, מה שכן הוא לא יצא ב-2023. לשרת הייפיקסל יש אתר אינטרנט בשם "Hypixel Forums", בו כל שחקן שמשחק בשרת יכול לדבר עם עוד שחקנים, לשאול שאלות ולדווח על האקרים ובאגים. חברי צוות השרת יכולים לראות את הדיווח שלך ולהגיב בהתאם. בחנות של הייפיקסל אפשר לקנות ראנקים שנותנים עדיפות בפורומים ונותנים גישה לאפשרויות מיוחדות ביניהן צ'אט מיוחד לבעלי ראנקים ועוד. אתר האינטרנט הרשמי של המשחק (באנגלית) Hypixel, ברשת החברתית פייסבוק Hypixel, ברשת החברתית אקס (טוויטר) Hypixel, סרטונים בערוץ היוטיוב
יחסי גרמניה–וייטנאם

יחסי גרמניה–וייטנאם הם היחסים הדו-צדדיים בין גרמניה לבין וייטנאם. לגרמניה יש שגרירות בהאנוי בעוד שלווייטנאם יש שגרירות בברלין. ב-2017, טרינג סואן תאן, לשעבר חבר המפלגה הקומוניסטית ואיש עסקים, אשר הואשם בשחיתות, נחטף בחשאי בברלין על ידי קבוצה סוכנים וייטנאמים בגרמניה. בתגובה, גרמניה האשימה את וייטנאם על "הפרת זכויות טריטוריאליות של גרמניה" והורתה על גירוש של מספר חברי הסגל הדיפלומטי הווייטנאמי בגרמניה. גרמניה גם השעתה את כניסתם של עובדים וייטנאמים לגרמניה כדי להתחיל בחקירה. אף על פי שהמתחים פחתו, הממשל הגרמני נשאר בספק וחוסר אמון כלפי עמיתיהם הווייטנאמים, ולפעמים נאמר כי החטיפה הייתה הגורם שהביא לחוסר האמון. באוקטובר 2011, קנצלרית גרמניה אנגלה מרקל וראש הממשלת וייטנאם Nguyễn Tấn Dũng חתמו על "הצהרת האנוי", הקמת שותפות אסטרטגית בין גרמניה לוןייטנאם שנועדה לחזק פוליטית, כלכלית ותרבותית יחסי ופיתוח שיתוף פעולה. וייטנאם נמצאת בתהליך של אשרור הסכם סחר חופשי עם האיחוד האירופי, אשר כולל את גרמניה, הכלכלה הגדולה ביותר באירופה. ב-2016, הסחר בין שתי המדינות היה שווה $10.3 מיליארד דולר. האוניברסיטה הווייטנאמית-גרמנית נפתחה בהו צ'י מין סיטי בספטמבר 2008. מדיה וקבצים בנושא יחסי גרמניה–וייטנאם בוויקישיתוף Germany expels Vietnam diplomat after kidnapping https://www.ft.com/content/c1265d84-778a-11e7-90c0-90a9d1bc9691 Berlin 'abduction' of Vietnamese businessman sparks spat http://www.dw.com/en/berlin-abduction-of-vietnamese-businessman-sparks-spat/a-39941556 http://www.auswaertiges-amt.de/EN/Aussenpolitik/Laender/Laenderinfos/01-Nodes/Vietnam_node.html
נתוני אוויר

נתוני אוויר (באנגלית: Air Data) בתעופה הם נתונים הנמדדים על ידי המערכת הפיטו־סטטית של כלי טיס ומקנים למערכות וצוות האוויר מידע על תנאי הטיסה של המטוס. נתוני אוויר בסיסיים נמדדים ישירות על ידי מדידת לחץ (מערכת פיטו־סטטית) או על ידי מדידת זווית (משדרי זווית התקפה למיניהם). הנתונים הנכללים בקטגוריה זאת הם מהירות אווירית מכשירית, גובה ברומטרי, קצב נסיקה/הנמכה, קצב החלקה וזווית התקפה. קטגוריה נוספת של נתוני אוויר, הם נתוני אוויר מחושבים, אלה משתמשים במכשירים מכניים או אלקטרוניים המשלבים מספר נתוני אוויר בסיסיים בשביל לספק נתונים נוספים. נתונים הנכללים בקטגוריה זאת הם מספר מאך, מהירות אווירית מתוקנת, מהירות אווירית אמיתית, מהירות אווירית מושווית, זווית התקפה מחושבת, זווית וקצב החלקה וכדומה. מערכות הללו עושות גם שימוש בחיישני טמפרטורה חיצונית לחישובים שלהם. נתוני אוויר הם קריטיים מערכות בקרת טיסה אוטומטיות ככלל ומערכות טוס־על־חוט בפרט שכן אלה נכנסים ישירות לחוגי הבקרה של המערכות וקובעות ערכים שונים המשפיעים על חישובים ועל ידי כך ישירות על התנהגות ותגובת המערכת וכלי הטיס. הם גם קריטיים לצוותי האוויר, שכן הם מוצגים במחווני הטיסה ושמשים כנתונים בסיסיים עליהם מסתמכים אנשי הצוות לביצוע תמרונים, לניווט והערכת מצב. שגיאות בנתונים אלה הנגרמות מבעיית המכשיר, צוות האוויר או צוותי קרקע הן לרוב הרות אסון. 1 בדצמבר 1974 – טיסה 6231 של נורת'ווסט איירליינס, מטוס בואינג 727 התרסק בשלב הטיפוס צפון מזרחית לנמל התעופה קנדי. התאונה נגרמה עקב התקרחות בצינור הפיטו של כלי הטיס, בעקבותיה התצוגה במחוון מהירות האוויר לצוות האוויר הייתה שגויה – גבוהה מהמהירות המעשית. הצוות הרים את אף המטוס בשביל להאט עד שהמטוס נכנס להזדקרות והתרסק. 6 בפברואר 1996 – טיסה 301 של בירגנאייר, מטוס בואינג 757 התרסק זמן קצר לאחר המראה משדה התעופה גרגוריו לופרון שבפוארטו פלטה. החוקרים משערים שקן צרעות סתם את אחד מצינורות הפיטו וגרמו לתצוגה שגויה במחוון מהירות האוויר גרם לצוות האוויר לתפעול שגוי שגרם להתרסקות. 2 באוקטובר 1996 – טיסה 603 של אירופרו, מטוס בואינג 757 התרסק עקב חסימה של חרירים סטטיים על ידי מסקינטייפ שלא הוסר לאחר שטיפת המטוס. החסימה גרמה לתצוגה שגויה במחווני הגובה והמהירות וכן התרעות סוטרות במערכות המטוס השונות, מה שגרם לתפעול שגוי של צוות האוויר וגרם לבסוף להתרסקות. 23 בפברואר 2008 – מטוס B-2 של חיל האוויר של ארצות הברית, התרסק בגואם במהלך המראה עקב לחות שחסמה את חיישני נתוני אוויר. עקב הנתונים השגויים, מערכת בקרת הטיסה מסוג טוס־על־חוט של המטוס הרימה את אף המטוס בחריפות וגרמה להזדקרות ולהתרסקות. 1 ביוני 2009 – טיסה 477 של אייר פראנס, מטוס איירבוס A330 התרסק באוקיינוס האטלנטי עקב סתימה של צינור הפיטו של המטוס שגרמה לתצוגה שגויה של מהירות אוויר ועקב כך לתפעול שגוי של צוות האוויר. 29 באוקטובר 2018 – טיסה 610 של ליון אייר מטוס בואינג 737 התרסקה עקב כשל של משדר זווית התקפה שגרם למערכת MCAS לנסות ולהוריד את אף המטוס. צוות האוויר ניסה להיחלץ אבל ניסיונותיהם לא צלחו עקב חוסר היכרות עם המערכת. האסון העלה כשל הנדסי אפשרי של מערכת ה־MCAS.
סו בינגטיאן

הרפובליקה העממית של סין זהו שם סיני; שם המשפחה הוא סו. סו בינגטיאן (בסינית: 苏炳添; נולד ב-29 באוגוסט 1989) הוא אצן סיני, פעמיים אלוף אסיה (קובה 2011, פונה 2013), אלוף משחקי אסיה (ג'קרטה 2018) ושיאן אסיה בריצת 100 מטר. בנוסף, הוא סגן אלוף העולם באולם (ברמינגהאם 2018) בריצת 60 מטר. שיאו האישי של בינגטיאן בריצת 60 המטרים מדרג אותו במקום החמישי בכל הזמנים, ביחד עם דוויין צ'יימברס. באליפות העולם באולם שנערכה ב-2014, סיים סו במקום הרביעי בריצת 60 מטר בתוצאה של 6.52 שניות. במשחקים האסייתים שנערכו באותה שנה בדרום קוריאה, זכה במדליית הזהב עם נבחרתו בריצת 4x100 מטר בתוצאה של 37.99 שניות. באליפות העולם שנערכה בחודש אוגוסט בבייג'ינג, זכה סו במדליית הכסף בריצת 4X100 מטר, בתוצאה של 38.01 שניות. בגמר ריצת 100 המטרים סיים במקום התשיעי והאחרון בתוצאה של 10.06 שניות. באולימפיאדה, שנערכה בחודש אוגוסט, סיים רביעי במקצה ובמקום ה-14 הכללי בשלב חצי הגמר של ריצת 100 המטרים בתוצאה של 10.08, ולא עלה לגמר. זכה בריצת 4X100 מטרים עם נבחרתו במקום הרביעי, בתוצאה של 37.90 שניות. בתחרות ליגת היהלום ביוג'ין שנערכה בחודש מאי, סיים במקום השני בריצת 100 מטר בשיא סיני חדש של 9.92 שניות. שלושה חודשים לאחר מכן, באליפות העולם, סיים במקום השמיני בריצת 100 מטר לאחר שקבע תוצאה של 10.27 שניות, ובריצת השליחים 4X100 מטר, סיים עם נבחרתו במקום הרביעי, בתוצאה של 38.34 שניות. באליפות העולם באולם שנערכה בחודש מרץ בברמינגהאם, זכה סו במדליית הכסף בריצת 60 מטר בשיא אסיה חדש של 6.42 שניות, תוצאה שמדרגת אותו במקום החמישי בכל הזמנים, ביחד עם דווין צ'יימברס הבריטי. הוא סיים אחרי כריסטיאן קולמן האמריקאי, שקבע שיא אליפות חדש של 6.37 שניות. חודשיים לאחר מכן, סיים במקום השני בריצת 100 מטר בליגת היהלום בשנחאי, בתוצאה של 10.08. חודש לאחר מכן, בתחרות שנערכה במדריד, סיים סו במקום הראשון בריצת 100 מטר בתוצאה של 9.91 שניות, השווה את שיא אסיה של פמי אוגונודה וקבע את התוצאה הטובה בהיסטוריה לאדם שאיננו ממוצא אפריקאי, לפחות חלקי (שיפור של מאית אחת לשיאו של כריסטוף למטר). במשחקי אסיה שנערכו בחודש אוגוסט בג'קרטה, זכה סו במדליית זהב בריצת 100 מטר, לאחר שקבע תוצאה של 9.92 שניות, ובמדליית ארד בריצת 4X100 מטר, לאחר שנבחרתו קבעה תוצאה של 38.89 שניות. באולימפיאדת טוקיו קבע בחצי גמר ריצת 100 המטרים שיא אסיה חדש של 9.83 שניות. בגמר סיים שישי בתוצאה של 9.98 שניות. מדיה וקבצים בנושא סו בינגטיאן בוויקישיתוף סו בינגטיאן, ברשת החברתית אינסטגרם סו בינגטיאן, באתר הוועד האולימפי הבין-לאומי סו בינגטיאן, באתר olympedia.org סו בינגטיאן, באתר התאחדות האתלטיקה הבין-לאומית סו בינגטיאן, באתר ליגת היהלום סו בינגטיאן, באתר Track and Field (גברים) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תוצרת הארץ

תוצרת הארץ, או תוצרת כחול לבן, הוא מונח כלכלי, שיווקי ומשפטי, המתייחס לכלל המוצרים המיוצרים באופן חלקי או מלא במדינת ישראל. משרד הכלכלה והתעשייה מגדיר מוצרים אלו ככאלו ש"מחיר המרכיב הישראלי בו, מהווה לפחות 35% וכתוצאה ממנו התקבלו מוצרים אחרים או שונים". מבחינה חוקית, "חוק חובת המכרזים, תשנ"ב-1992", ו"תקנות חובת המכרזים (העדפת תוצרת הארץ), התשנ"ה" 1995", קובעים שבעת ביצוע מכרז, המדינה יכולה לבצע העדפה למוצרים תוצרת הארץ במקרים מסוימים. השימוש במושג "כחול לבן" לתיאור וסימון תוצרת ישראל נובע מכך שצבעים אלה נחשבים לצבעים הלאומיים של מדינת ישראל. לפי ד"ר דוד אסף, הגדלת הביקוש למוצרים תוצר הארץ מחזקת את היצרנים המקומיים, מגדילה את פעילותם הכלכלית, מוסיפה מקומות עבודה, מצמצמת ממדי אבטלה בתקופות מיתון כלכלי, ומהווה תרומה משמעותית לשמירת הסביבה. אסף מפרט שמבחינה סביבתית קניית תוצרת הארץ מקטינה את נפח השינוע הימי והיבשתי הבין לאומי, ובכך מצמצמת פליטת גזי חממה, חוסכת משאבי אנרגיה, ומפחיתה ריכוז כלי השינוע בנמלים. ב-2009 התקבלה בממשלת ישראל הצעת מחליטים שנושאה היה תוכנית לקידום תוצרת הארץ. התוכנית כללה הקמת מטה לאומי במשרד הכלכלה בשם "מטה כחול לבן", בשיתוף עם ההסתדרות החדשה והתאחדות התעשיינים בישראל, שתפקידו לקדם קניית מוצרים תוצרת הארץ. המטה מאפשר ליצרני מוצרים שעומדים בדרישתו ובדרישות אחרות של משרדי הממשלה השונים לקדם מכירות של מוצריהם על ידי סימונם בתו "מיוצר בישראל". תוצרת גרמניה תוצרת סין חוק חובת המכרזים, ספר החוקים הפתוח, באתר ויקיטקסט מהו מוצר ישראלי ואיך מזהים אותו? באתר משרד הכלכלה והתעשייה מדריך לקבלן תשומות לבנייה כחול לבן, משרד הכלכלה, 2015, עמ' 4. מטה כחול לבן באתר משרד הכלכלה והתעשייה ערך זה הוא קצרמר בנושא ישראל ובנושא כלכלה. אתם מוזמנים לתרום לוויקיפדיה ולהרחיב אותו.
אוסטין קיימברידג'

אוסטין קיימברידג' (באנגלית: Austin Cambridge) היא סדרה של מכוניות משפחתיות אשר יוצרה על ידי יצרנית הרכב הבריטית Austin Motor Company (אנ') בין השנים 1954 – 1973. דגמי "אוסטין קיימברידג'" אשר יוצרו בין השנים 1954 – 1958 הוגדרו כמכוניות משפחתיות קטנות. דגמי "אוסטין קיימברידג'" אשר יוצרו בין השנים 1954 – 1969 הוגדרו כמכוניות משפחתיות גדולות. בין השנים 1952 – 1968 Austin Motor Company הייתה בבעלות British Motor Corporation . משנת 1968 Austin Motor Company הייתה בבעלות Leyland Motors (אנ'). 4 דלתות - סדאן. 5 דלתות - סטיישן. 2 דלתות - מסחרית. 2 דלתות - טנדר בסגנון "Coupe Utility". 2 דלתות - טנדר קונבנציונלי. "A40" - יוצרה בין השנים 1954 – 1956, יוצרו 30,666 יחידות בדגמי 4 דלתות סדאן ו-5 דלתות סטיישן. "A50" - יוצרה בין השנים 1954 – 1957, יוצרו 114,867 יחידות אשר יוצרו בבריטניה, אוסטרליה, ויפן. מחיר היחידה בשנת 1954 בבריטניה עמד על 720 לירה שטרלינג לדגם 4 דלתות סדאן. "A55" - יוצרה בין השנים 1957 – 1958, יוצרו בבריטניה ואוסטרליה. "A55" (סדרה שנייה) - יוצרה בין השנים 1959 – 1961 (יוצרו 359,325 יחידות ב-2 הסדרות). "A60" - יוצרה בין השנים 1961 – 1969, יוצרו 276,354 יחידות. אוסטין A40 סמרסט אוסטין A40 קאנטרימן אוסטין A40 ספורט אוסטין A30 אוסטין A40 פארינה אוסטין 12 אוסטין פריוויי מדיה וקבצים בנושא אוסטין קיימברידג' בוויקישיתוף אוסטין קיימברידג', סרטון באתר יוטיוב אוסטין קיימברידג', סרטון באתר יוטיוב אוסטין קיימברידג', סרטון באתר יוטיוב "אוסטין קיימברידג'" car.info/en-se/austin/cambridge "אוסטין קיימברידג'" טנדר בסגנון Coupe Utility, שנת 1957 storm.oldcarmanualproject.com/austina50coupe1957 "אוסטין קיימברידג'" - טנדר, שנת 1957 web.archive.org/web/20170216220110 David Culshaw, Peter Horrobin, Complete Catalogue of British Cars, Londra, Regno Unito, Macmillan, 1974, ISBN 0-333-16689-2. "אוסטין קיימברידג'" סדרה "A40" motorbase.com/vehicle/profile/austin-a40-cambridge "אוסטין קיימברידג'" בדגמים: "A50", "A40" earlydatsun.com/austina40a50 "אוסטין קיימברידג'" סדרה "A55" austinmemories.com/styled-33/styled-41 "אוסטין קיימברידג'" סדרות : "A55", "A55" (סדרה שנייה), "A60" web.archive.org/web/20081216052424 "אוסטין קיימברידג'" דגם "A60" sites.google.com/site/thecambridgeoxfordownersclub/vehicles/austin-cambridge-a60